open-index/open-wikipedia-markdown huggingface dataset:
Maroko–Jungtinės Karalystės elektros jungtis

**Maroko–Jungtinės Karalystės elektros jungtis** – planuojama tarpvalstybinė elektros jungtis tarp Maroko ir Jungtinės Karalystės. Jungtimi planuojama eksportuoti iš atsinaujinančių šaltinių (saulės ir vėjo) pagamintą elektrą iš Maroko, kuris siekia panaudoti Saharoje įkurtas elektrines. Planuojami jungties pajėgumai užtikrintu 7,5 % viso Jungtinėje Karalystėje sunaudojamo elektros kiekio.

2022 m. pradėti investicinio fondo kaupimo darbai. 2022 m. gegužę į projektą investavo Octopus Energy. Projekto vertė - 16 mlrd. £.

## Šaltiniai

## Nuorodos
* Oficiali svetainė
Maroko–Ispanijos elektros jungtis

**Maroko–Ispanijos elektros jungtis** –  tarpvalstybinė elektros jungtis tarp Maroko ir Ispanijos. Jungtimi transportuojama elektra tarp Afrikos ir Europos.

## Istorija
1997 m. atidaryta pirmoji jungtis. 2006 m. jungtis išplėsta ir bendrasis galingumas padidėjo iki 800 MW. Dviejų linijų jungtį sudaro septyni kabeliai, po tris į kiekvieną pusę ir vienas atsarginis.

2021 m. pradėti trečiosios jungties planavimo darbai. Planuojama 700 MW papildomos galios jungtis, kuri kainuotų 169 mln.$, o išlaidos būtų lygiai pasidalintos tarp Ispanijos ir Maroko.

## Šaltiniai

## Nuorodos
* Oficiali svetainė
Panevėžio statybos trestas

**Panevėžio statybos trestas (PST)** – viena didžiausių Lietuvos statybos bendrovių, kurios akcijos nuo 2006 m. kotiruojamos „Nasdaq“ Vilniaus biržos oficialiajame prekybos sąraše. 

## Istorija

Bendrovė įkurta 1957 metais. 1999 m. įmonė privatizuota, 49,9% įsigijo bendrovė „Panevėžio keliai“

Nuo 2010 m. PST išsiplėtė į Angliją ir Lenkiją. Nuo 2012 m. – į Švediją. PST vykdė veiklą Karaliaučiuje, bet 2015 pasitraukė iš Rusijos rinkos. 2017 m. bankrutavus filialui Švedijoje, įmonė pasitraukė iš Švedijos rinkos. 

## Šaltiniai
Elvira Bolgova

**Elvira Bolgova** (, g. 1975 m. gruodžio 28 d. Maskvoje) – Rusijos aktorė.

## Biografija

1996 m. baigė M. S. Ščepkino vardo aukštąją teatro mokyklą. Kursiokais buvo Maratas Bašarovas ir Jegoras Barinovas. 

1995 m. debiutavo kine, pasirodė filme „Bedugnė“. Sužibėjo Andrejaus Razenkovo ​​filme „Tikrų vyrų išbandymai“ (1998). Vėliau vaidino melodramoje „Retro trejetas“ (1998), veiksmo filme „Sibiro kurortai“ (1998), televizijos seriale „Grožio salonas“ (2000). 

2003 m. aktorė vaidino vieną iš pagrindinių vaidmenų televizijos seriale „Norai“. 

2004 m. buvo išleistas televizijos serialas „Dvynės“.

2011 m. suvaidino pagrindinį vaidmenį televizijos seriale „Nereikalingų žmonių sala“.

## Šaltiniai

## Nuorodos
* IMDB profilis
* kino-teatr.ru
* kinopoisk.ru
Aleksejus Makarovas

**Aleksejus Makarovas** (, g. 1972 m. vasario 15 d., Omske) – Rusijos teatro ir kino aktorius.

## Biografija
Būdamas 14 metų nusprendė tapti aktoriumi. Baigęs mokyklą, bandė patekti į GITIS, bet pirmą kartą nepavyko. Dirbo bilietų pardavėju, krovėju, netgi buvo gaisrinės darbuotojas. Antru bandymu jis vis dėlto įstojo į GITIS, kurį baigė 1994 m.

Kine debiutavo 1995 m., suvaidinęs čigoną filme „Ant kampo prie patriarchų“. Pirmasis pagrindinis vaidmuo Aleksejui atiteko 2004 m. – veiksmo filme „Asmeninis numeris“, kuriame jis vaidino FSB majorą Aleksejų Smoliną. Po šio filmo pradėtas kviesti į pagrindinius vaidmenis. Filmavosi eilėje projektų: „Apie ką kalba vyrai“, „Pareigūnai“, „Teismas“, „Tylus Maskvos kiemas“, „Angelika“, „Caras“, „Ulano baladė“, „Reikalinga auklė“, „Majoro Baranovo asmens byla“, „Trys muškietininkai“, „2-oji rinkimų diena“.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Olga Dibceva

**Olga Dibceva** (g. 1986 m. birželio 25 d. Leningrade) – Rusijos aktorė.

## Vaidmenys
2008 m. suvaidino melodramoje „Sveiki, vaikučiai!“ 2009–2010 m. vaidino seriale „Vestuvinis žiedas“. 

2011 m. vaidino filme „Kova su šešėliu 3D: Paskutinis raundas“. 2011–2012 m. atliko vieną pagrindinių vaidmenų seriale „Lavrovos metodas“. 2012 m. atliko Nadeždos Nadeždinos vaidmenį seriale „Tyrėjo Nikitino byla“. 2012–2018 m. vaidino seriale „Merginos“. 2015 m. atliko vieną iš pagrindinių vaidmenų antrajame serialo „Freudo metodas“ sezone. 2018–2019 m. vaidino serialuose „Mokytojai“ ir „Muilodrama“. 2019 m. suvaidino Aglają Dmitrievną filme „Baudžiauninkas“, kuris tapo labiausiai uždirbusiu nepriklausomos Rusijos istorijoje.
: Marina Maksimova („RT“) Dibcevos vaidmenis apibūdino taip: „Norėčiau atkreipti dėmesį į aktorę atskirai: Dibceva retai gauna didelių vaidmenų, tačiau kukliuose, bet būdinguose vaizduose ji atrodo labai įspūdingai - prisiminkite tą patį „Baudžiauninką“.

2020 m. vaidino serialuose „Paskutinis ministras“ ir „Prakeiktos dienos“. 2021 m. vaidino filmuose „Miesto diena“ ir „Rusijos pietūs“. 2022 m. išleistas serialas „Šeima“, kuriame pagrindinius vaidmenis atlieka Olga Dibceva ir Borisas Dergačiovas.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Enheduana

**Enheduana** () – Sargono Akadiečio duktė, Mėnulio *[[entum]]* žynė Ūro mieste, pirmoji paliudyta moteris autorė literatūros istorijoje.

Pasak Gwendolyn Leick, Enheduanai priskiriama dviejų literatūrinių kūrinių, parašytų šumerų kalba, autorystė. Šiuose kūriniuose daugiausia dėmesio skiriama Enheduanos ryšiui su Uruko Inana. Kitur nurodoma, kad Enheduana galėjo sukurti 42 šventyklų himnus ir tris poemas, viena jų – „Inanos išaukštinimas“. Enheduana pabrėžė sąsajas tarp akadų deivės Ištarės ir šumerų Inanos. Visgi esama tyrinėtojų, kurie abejoja, ar Enheduana iš tiesų parašė jai priskiriamus kūrinius (išlikusios tik jų kopijos, padarytos praėjus šimtams metų po Enheduanos mirties); anot jų, šie kūriniai galėjo būti parašyti vėlesniais laikais ir priskirti Enheduanai.

Enheduana ilgą laiką buvo pamiršta, apie ją vėl sužinota 1927 m., kai archeologas Leonard Woolley aptiko objektų su Enheduanos vardu. Teigiama, kad jos vardas reiškia „Dangaus ornamentas. Ūre aptiktas kalkakmenio diskas su trumpu dedikaciniu įrašu, ant disko pavaizduota apeigoms vadovaujanti Enheduana.

## Išnašos
Statusis trikampis

**Statusis trikampis** – trikampis, kurio vienas kampas yra status (lygus 90°). Trikampio kraštinė, esanti prieš statųjį kampą vadinama įžambine, ji yra visada ilgiausia. Kitos statųjį kampą sudarančios kraštinės vadinamos *statiniais*. Stačiojo trikampio kraštines arba kampus galima apskaičiuoti naudojant trigonometriją, Pitagoro teoremą ir daugelį kitų būdų.

Statusis trikampis vadinamas lygiašoniu, kai kiti jo du kampai yra lygūs 45°. Stačiojo trikampio pagalba apibrėžiamos trigonometrinės funkcijos: sinusas, kosinusas, tangentas ir kotangentas (taip pat arksinusas, arkkosinusas ir arktangentas).

Jeigu stačiojo trikampio viršūnė priklauso apskritimui, kurio įžambinė yra skersmuo, toks apskritimas vadinamas *Talio apskritimu*.

Kai stačiakampis trikampis yra sukamas aplink vieną iš statinių, suformuojamas kūgis.

## Savybės
# Stačiojo trikampio dviejų smailiųjų kampų suma lygi 90°
# Stačiojo trikampio statinis esantis prieš 30° kampą yra lygus pusei įžambinės.
# Jeigu stačiojo trikampio statinis yra lygus pusei įžambinės, tai prieš tą statinį esantis kampas yra lygus 30°.
# Stačiojo trikampio statinis yra įžambinės ir to statinio projekcijos įžambinėje geometrinis vidurkis.

## Panašumo požymiai
Du statieji trikampiai laikomi panašiais, jeigu:
# jie turi po vienodą lygų smailą kampą
# vieno stačiojo trikampio statiniai yra proporcingi kito trikampio statiniams
# vieno trikampio įžambinė ir statinis yra proporcingi kito įžambinei ir statiniui

## Formulės

### Kitos formulės
* Pitagoro teorema: a^2+b^2=c^2
* Pusiaukraštinės, nubrėžtos į įžambinę, ilgis: l=\frac{c}{2}

## Taip pat skaitykite
* Bukasis trikampis
* Smailusis trikampis
* Keplerio trikampis

## Šaltiniai

## Nuorodos
*
Bukasis trikampis

**Bukasis trikampis** – trikampis, kurio vienas kampas yra bukasis (daugiau už 90°). Šio trikampio ilgiausia kraštinė yra visada priešais bukąjį kampą, o kiti du vidiniai trikampio kampai – smailieji kampai.

## Savybės
* aukštinių susikirtimo taškas (**ortocentras**) yra trikampio išorėje.
* apibrėžtinio apskritimo centras yra trikampio išorėje.
* bukasis trikampis niekada negali būti lygiakraštis, bet gali būti lygiašonis.

## Taip pat skaitykite
* Smailusis trikampis
* Statusis trikampis

## Šaltiniai

## Nuorodos
*
Michailas Bogdasarovas

**Michailas Bogdasarovas** (, , g. 1960 m. spalio 6 d. Maskvoje) – armėnų kilmės Rusijos teatro ir kino aktorius.

## Biografija
1979 m. sėkmingai išlaikė egzaminus GITIS ir buvo įtrauktas į L. I. Kasatkinos ir S. N. Kolosovo kursus.

1983 m. baigė GITIS ir atvyko dirbti į Obrazcovo lėlių teatrą. 1984 m. pradėjo vaidinti filmuose, debiutavo filme „Geriausias mūsų gyvenimo kelias“. Vėliau buvo „Sniego karalienės paslaptis“, „Bendrakeleivė“, „Original Rus“ ir daugybė kitų. 1988 m. prisijungė prie Olego Tabakovo teatro studijos trupės.

Pirmojo pripažinimo sulaukė 1990-aisiais, nusifilmavęs sausų sulčių reklamoje, o publika gerai įsiminė jo frazę: „Tik įpilk vandens“.

2011 m. baigė Aukštuosius scenaristų ir režisierių kursus (VKSR, V. Chotinenko, P. Finno, V. Fenčenkos kursas).

## Šaltiniai

## Nuorodos
* IMDb profilis
* kinopoisk.ru
* kino-teatr.ru
Smailusis trikampis

**Smailusis trikampis** – trikampis, kurio visi kampai yra smailieji (mažesni nei 90°).

Smailusis trikampis, kurio visi kampai yra lygūs 60°, vadinamas lygiakraščiu trikampiu.

## Savybės
* Visos aukštinės yra trikampio viduje.
* Į trikampį įbrėžto ir apie trikampį apibrėžto apskritimo centrai, kaip ir geometrinis centras yra jo viduje.
* Bet kurios trikampio kraštinės kvadratas visada yra mažesnis už likusių dviejų kraštinių kvadratų sumą, pvz., *c* 2 2 + *b* 2, kur *a*, *b*, *c* yra trikampio kraštinės.

## Taip pat skaitykite
* Bukasis trikampis
* Statusis trikampis

## Šaltiniai

## Nuorodos
*
Maksimas Lagaškinas

**Maksimas Lagaškinas** (, g. 1976 m. spalio 13 d. Novokuibyševske) – Rusijos teatro ir kino aktorius.

## Biografija
Baigė Rusijos teatro meno akademiją. 2000 m. kartu su Aleksandru Robaku įsteigė kino kompaniją „Cinemafor“. Užsiima filmų ir televizijos serialų kūrimu, dalyvauja juose kaip aktorius.

Debiutavo Kareno Šachnazarovo filme „Pilnaties diena“.

2022 m. gegužės pabaigoje pasirodė komedija „Mano tėtis – lyderis“. Filmavosi ir Maksimas Lagšinas, nei gausus būrys žvaigždžių: Dmitrijus Nagijevas, Maria Mironova ir Fiodoras Dobronravovas.

## Šaltiniai

## Nuorodos
* IMDb profilis
* kinopoisk.ru
* kino-teatr.ru
Dvikovininkai

**Dvikovininkai** () – 1977 m. britų istorinė drama ir Ridley Scott režisūrinis debiutas. 1977 m. Kanų kino festivalyje filmas pelnė geriausio debiutinio filmo apdovanojimą. Scenarijaus pagrindas – Joseph Conrad apsakymas „Dvikova“.

Filmo veiksmas vyksta didingais Napoleono epochos laikais, kai Prancūzijos kariuomenės karininkas įžeidžia kitą karininką ir sukelia priešiškumą visam gyvenimui. Abu karininkai, D'Hubert ir Feraud, kartas nuo karto sukryžiuoja kardus ir pistoletus, bandydami pasiekti teisingumą ir išsaugoti savo garbę.

Filmas giriamas už istoriškai autentišką Napoleono laikų uniformų ir karių elgesio vaizdavimą bei iš esmės tikslią XIX a. pradžios fechtavimosi techniką.

## Vaidmenys

* Keith Carradine – *Armand d'Hubert*
* Harvey Keitel – *Gabriel Feraud*
* Albert Finney – J*oseph Fouché*
* Edward Fox – *Perteley*
* Cristina Raines – *Adele*
* Robert Stephens – *Treillard*
* Tom Conti – *Jacquin*

## Pakartotinis leidimas
2013 m. sausio 29 d. filmas išleistas „Blu-ray“ formatu.

## Nuorodos

* **. IMDB
* *[https://www.rottentomatoes.com/m/duellists The Duellists]*. Rotten Tomatoes
* *[https://www.boxofficemojo.com/title/0075968/ The Duellists]*. Box Office Mojo

## Išnašos
Lygiašonis trikampis

**Lygiašonis trikampis** – trikampis, kuris turi bent dvi vienodo ilgio kraštines ir du vienodus kampus, esančius prie pagrindo.

Dvi vienodo ilgio kraštinės vadinamos *šoninėmis kraštinėmis*, o trečioji – *pagrindu*.

Kiekvienas lygiašonis trikampis yra simetriškas jo aukštinės, nubrėžtos į pagrindą, atžvilgiu. Tokio trikampio aukštinė, pusiaukampinė ir pusiaukraštinė, sutampa, o kampas prieš pagrindą gali būti smailusis, statusis arba bukas.

Lygiašonis trikampis, kuris turi 3 vienodo ilgio kraštines, vadinamas lygiakraščiu.

## Formulės

## Taip pat skaitykite
* Bukasis trikampis
* Smailusis trikampis
* Statusis trikampis

## Šaltiniai

## Nuorodos
* ''MathWorld'' informacija
Grigorijus Sijatvinda

**Grigorijus Sijatvinda** (, g. 1970 m. balandžio 26 d., Tiumenėje) – iš Zambijos kilęs Rusijos teatro ir kino aktorius.

## Biografija
Gimė 1970 m. Tiumenėje. Motina – rusė, kilusi iš Tiumenės. Tėvas – kilęs iš Zambijos, aštuntojo dešimtmečio viduryje atvykęs studijuoti į SSRS.

Taisyklingesnė pavardės rašyba – Siatuinda, tačiau dėl transkripcijos klaidos ji tapo Sijatvinda. Nuo 2 iki 5 metų jis gyveno Zambijoje, o kai išsiskyrė tėvai, su mama grįžo į Tiumenę. Daugiau nei metus tarnavo sovietinės armijos (tankų kariuomenės) gretose.

Kine debiutavo 1997 m. Valerijaus Čikovo režisuotame filme „Nevaidink kvailio…“.

Apdovanotas „Žuvėdros“ apdovanojimu nominacijoje „Proveržis“ (1999 m.) ir „Stabo“ apdovanojimu nominacijoje „Metų viltis“ (2000 m.) už 14 vaidmenų suvaidinimą spektaklyje „Kvartetas“.

2003 m. už klasikinio ir modernaus repertuaro vaidmenų atlikimą apdovanotas Valstybine literatūros ir meno premija. Tais pačiais metais jis trumpai buvo NTV programos „Rytas“ vedėjas.

2005 m. pasirodžius filmui „Lavonėliai“, kuriame atliko bandito „Baklažano“ vaidmenį, staiga tapo žinomas plačiajai visuomenei.

## Šaltiniai

## Nuorodos
* IMDb profilis
* kinopoisk.ru
* kino-teatr.ru
Daivoinšo užtvanka

**Daivoinšo užtvanka** – betoninė hidroelektrinė šiaurinėje Portugalijoje.

## Istorija
2014 m. liepą Portugalijos vyriausybė pasirašė 70-ies metų sutartį su Ispanijos elektros infrastruktūros kompanija Iberdrola. Susitarimu įsipareigota pastatyti trijų užtvankų ir hidroelektrinių kompleksą (Daivoinšo, Guvainšo ir Aukšt. Tamegos) ant Tamegos upės. Komplekso statybą iš dalies finansavo Europos Sąjunga.

2022 m. liepą hidroelektrinės statybos darbai užbaigti.

## Hidroelektrinė
Hidroelektrinę sudaro dvi didelės galios 57 MW turbinos, kurių maksimalus išleidimas 220 m³/s, bei viena maža 4,1 MW galios turbina. Metinis turbinų pajėgumas siekia 159 GWh.

Užtvankos tėkmę reguliuoja keturi 11,5 m pločio ir 9 m aukščio šliuzai, kurių pralaidumas siekia 3400 m³/s.

## Šaltiniai

## Nuorodos
* Oficiali svetainė
Aukštinė (trikampis)

**Trikampio aukštinė** – atkarpa, kuri jungia trikampio viršūnę su priešinga kraštine arba su jos tęsiniu ir sudaro su ja statų kampą.

Priklausomai nuo trikampio tipo, aukštinė gali būti trikampio viduje (kai trikampis yra smailusis), sutapti su trikampio kraštine (statusis trikampis) arba būti už trikampio ribų (bukasis trikampis). Trikampio aukštinių susikirtimo taškas vadinamas *trikampio ortocentru*.

## Formulės

### Bet koks trikampis
Jei trikampio plotas yra *S*, o vienos iš jo kraštinių ilgis yra *a*, tada į šią kraštinę nubrėžtos aukštinės ilgis yra lygus:

:  h_a = \frac{2S}{a}. 

Jei *a*, *b* ir *c* yra trikampio kraštinių ilgiai, tai į šias kraštines nubrėžtų aukštinių ilgiams galioja šie santykiai:

:  h_a : h_b : h_c = \frac{1}{a} : \frac{1}{b} : \frac{1}{c} = bc : ac : ab. 

### Lygiašonis trikampis
Jei lygiašonio trikampio pagrindo ilgis yra *c*, o kraštinės ilgis yra *a*, tai iš Pitagoro teoremos *h* *c* 2&nbsp;+&nbsp;(*c* /2) 2&nbsp;=&nbsp;*a* 2 išplaukia, kad aukštinės, nubrėžtos prie pagrindo, ilgis yra:

:  h_c = \frac{1}{2} \sqrt{4 a^2 - c^2}. 

### Lygiakraštis trikampis
Jei trikampis yra lygiakraštis ir visų jo kraštinių ilgis lygus *a*, tai bet kuri aukštinė apskaičiuojama taip:

:  h = \frac{a \sqrt{3}}{2}. 

### Statusis trikampis
Stačiojo trikampio aukštinė *h*, nubrėžta nuo stačiojo kampo viršūnės iki įžambinės *c*, padalija trikampį į du panašius trikampius. Jei ši aukštinė padalija įžambinę į *n* ir *m* ilgio segmentus (kur atkarpa *n* yra arčiau kraštinės *a,* o *m* yra arčiau kraštinės *b*), tada *c* / *a*&nbsp;=&nbsp;*a* / *n* ir *c* / *b*&nbsp;=&nbsp;*b* / *m*. Šį ryšį taip pat galima perrašyti į *a* 2&nbsp;=&nbsp;*cn* ir *b* 2&nbsp;=&nbsp;*cm* . Įterpiant jį į Pitagoro teoremą *a* 2&nbsp;+&nbsp;*b* 2&nbsp;=&nbsp;(*n*&nbsp;+&nbsp;*m*) 2, gaunasi

:  h^2 = nm. \,

Kadangi stačiojo trikampio plotą galima apskaičiuoti kaip *S*&nbsp;=&nbsp;*hc* /2, arba kaip *S*&nbsp;=&nbsp;*ab* /2, tada

:  h = ab/c. \,

## Taip pat skaitykite
* Pusiaukampinė
* Pusiaukraštinė

## Šaltiniai

## Nuorodos
*
Ana Glaubė

**Ana Glaubė** dar žinoma **Anos Kolobajevos** vardu  (g. 1990 m. gruodžio 9 d. Maskvoje) – Rusijos aktorė.

## Vaidmenys
Vaidino filmuose: „Neadekvatūs žmonės“, „Laikas dukroms“, „Laiko limitas“, „Fors mažoras“, „Karinis fitnesas“, bei legendiniame „Hotel Eleon“.

Debiutavo kine įkūnijusi psichologo padėjėją Romano Karimovo filme „Neadekvatūs žmonės“. Vėliau filmavosi vienoje iš projekto serijų "Univeras. Naujasis bendrabutis".

Seriale „Dukterų laikas“ atliko vieną iš pagrindinių vaidmenų. 

2022 m. filmavosi seriale „Skyrybos“. Jos herojė Ilona išsiskyrė su vyru, tačiau gyveno kartu. Pykosi, taikėsi ir kartu melavo tėvams, kad laukiasi piramgimio.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Igoris Jasulovičius

**Igoris Nikolajevičius Jasulovičius** (; 1941 m. rugsėjo 24 d. – 2023 m. rugpjūčio 19 d.) – Rusijos teatro ir kino aktorius, režisierius, pedagogas.

## Biografija
Gimė Reinsfeldo (dabar Zalesjė) kaime Kuibyševo srities Koškinskio rajone. 1962 m. baigė aktoriaus kursus, o 1974 m. – Gerasimovo kinematografijos instituto režisūros skyrių.

Nuo 1962 m. buvo eksperimentinio teatro-studijos pantomimos aktorius, 1964–1994 m. – kino aktorius teatro studijos, 1994 m. – Maskvos jaunimo teatro aktorius.

Debiutinis pasirodymas buvo filme „Kelyje“ (1961 m.), nors ir liko neįvertintas. Vėlesniais metais tapo režisieriumi, tačiau vaidindavo epizoduose. Filmavosi net būdamas garbingo amžiaus, 2021 m. pasirodžiusiose juostose.

## Šaltiniai

## Nuorodos
* IMDb profilis
* kinopoisk.ru
* kino-teatr.ru
Jenna Ortega

**Džena Ortega** (, g. 2002 m. rugsėjo 27 d. Koačeloje, Kalifornija, Jungtinės Amerikos Valstijos) – JAV kino aktorė. Labiausiai žinoma už pagrindinį vaidmenį seriale „Trečiadienė“ (2022).

## Biografija
Džena Ortega gimė 2002 m. rugsėjo 27 d. Koačeloje, Kalifornija. Tėvas – Edvardas Ortega, motina – Natali Ortega. Aktorės karjerą pradėjo būdama 6 metų. Būdama 8 metų, vaidino televizijos seriale „Robas“. Taip pat pasirodė mokslinės fantastikos filme „Geležinis žmogus 3“ ir siaubo filme „Tūnąs tamsoje: antra dalis“.

2022 metais atliko pagrindinį vaidmenį Netflix seriale „Trečiadienė“, už tai buvo nuominuota Auksinio gaublio apdovanojimui.  

## Šaltiniai
Ridley Scott

**Ridlis Skotas** (, g. ) – anglų kino režisierius ir prodiuseris. Geriausiai žinomas kaip mokslinės fantastikos ir istorinės dramos žanro filmų režisierius, jo kūryba pasižymi atmosferišku ir labai koncentruotu vizualiniu stiliumi.

2003 m. karalienė Elžbieta II jį įšventino į riterius už nuopelnus Didžiosios Britanijos kino pramonei. 2007 m. jis buvo įtrauktas į Mokslinės fantastikos šlovės muziejų, o 2011 m. gavo žvaigždę Holivudo šlovės alėjoje.

R. Skotas buvo nominuotas trims „Oskarams“ už režisūrą: „Telma ir Luiza“, „Gladiatorius“ ir „Juodojo vanago žūtis“. Filmas „Gladiatorius“ pelnė „Oskarą“ už geriausią filmą, o už filmą „Marsietis“ jis buvo nominuotas toje pačioje kategorijoje. 2004 m. BBC apklausoje jis užėmė 10 vietą įtakingiausių britų kultūros žmonių sąraše.

## Filmografija

## Išnašos
Įžambinė

**Įžambinė** – stačiojo trikampio kraštinė, esanti prieš statųjį kampą. Stačiojo trikampio įžambinės ilgį galima rasti naudojant Pitagoro teoremą, kuri teigia, kad įžambinės ilgio kvadratas yra lygus kitų dviejų kraštinių ilgių kvadratų sumai.

## Savybės
1. Įžambinė yra ilgiausia stačiojo trikampio kraštinė.

2. Įžambinė niekada negali būti lygi statiniams.

## Įžambinės ilgis
1. Žinant abiejų statinių ilgius, įžambinės ilgis gali būti apskaičiuojama pagal Pitagoro teoremą : c = \sqrt{a^2 + b^2}, kur a – 1-asis statinis, b – 2-asis statinis, c – įžambinė.

2. Jei žinomas aplink trikampį apibrėžto apskritimo spindulys, įžambinė gali būti apskaičiuojama naudojant formulę:  c = 2R 

## Šaltiniai

## Nuorodos
*
Vorai (2021 albumas)

**Vorai** – antasis grupės FC Baseball albumas, išleistas 2021 m. balandžio 19 d.

Albumas išleistas tik LP formatu (viniline plokštele).

## Dainos

## Apdovanojimai

## Albumo detalės
Muzika, žodžiai, fotografijos – Tautvydas Gaudėšius
Dizainas - Berta Bocullo
Prodiusavimas, masteringas – Jokūbas Tulaba

## Šaltiniai

## Nuorodos
* Albumas „Spotify“ platformoje
* Albumas „Pakartot“ platformoje
* Albumas „Yotubeu“ platformoje
* Albumas „Discogs“ platformoje
Aleksandra Kuzenkina

**Aleksandra Kuzenkina** (g. 1990 m. kovo 4 d. Maskvoje) – Rusijos aktorė.

## Vaidmenys
Vaidino filmuose ir serialuose. 2009 m. įkūnijo beprotiškos elgsenos merginą detektyvinėje dramoje „Aš einu tavęs ieškoti“. Vėliau filmavosi juostose „Studija 17“, „Kaip aš tapau rusu“, „Viskas sugrįš“, „Įkvėpta“ bei legendiniame seriale „Hotel Eleon“.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Esvatinio ir Lietuvos santykiai

**Esvatinio ir Lietuvos santykiai** – dvišaliai tarptautiniai santykiai tarp Esvatinio ir Lietuvos.

Diplomatiniai santykiai užmegzti 2021 m. balandžio 1 d. Abi šalys yra Jungtinių Tautų narės.

Lietuvoje 2022 m. pradžioje negyveno nė vienas Esvatinio pilietis.

## Santykių istorija

Yra duomenų, kad SSRS vykdytos Lietuvos okupacijos metais Svazilandas palaikė ryšius su Lietuvos diplomatinėmis atstovybėmis.

2006 m. Svazilande ir kai kuriose kitose Afrikos valstybėse lankėsi lietuvių atlikėjas Hokšila, 2008 m. išleidęs albumą „Fight for Africa“.

Santykiai užmegzti 2021 m. balandžio 1 d., Lietuvos nuolatinei atstovei Jungtinėse Tautose ambasadorei Audrai Plepytei ir Esvatinio Karalystės nuolatiniam atstovui JT ambasadoriui Melusiui Martinio Masuku Niujorke pasirašius bendrąjį komunikatą dėl diplomatinių santykių užmezgimo. Tuokart Esvatinis tapo 188-ąja valstybe, su kuria Lietuva užmezgė diplomatinius santykius.

## Ekonominiai santykiai
2018 m. duomenimis, prekybos apyvarta tarp Lietuvos ir Esvatinio siekė 13,2 tūkst. eurų, o importuojamų prekių iš Esvatinio nebuvo.

## Pasiuntinių ir ambasadorių sąrašas
2023 m. duomenimis, nei Lietuva, nei Esvatinis nėra viena kitai akreditavusios savo ambasadorių.

## Šaltiniai

## Literatūra
* 

## Nuorodos
Elena Arosjeva

**Elena Arosjeva** arba mergautine pavarde **Elena Kytyriova** (g. 1984 m. kovo 12 d. Arzamo-16 mieste, Gorkio srityje) – Rusijos aktorė.

## Vaidmenys
Nuo 2003 m. Elena pradėjo vaidinti Satyrikono teatre. 2005 m. baigė Maskvos meno teatro mokyklos Vaidybos skyrių (Konstantino Raikino kusas). Tais pačiais metais aktorė pirmą kartą vaidino televizijos seriale „Liuba, vaikai ir gamykla“ su Tatjana Dogileva. 2005 m. Kutyriova dalyvavo projektuose „Juodoji deivė“ ir „Rubliovka Live“. Vaidino filmuose ir serialuose. Žinomiausi serialai „Prakeiktas rojus“ (2008 m.), „Nulinis kilometras“ (2007 m.), „Rojaus obuoliai“ (2008 m.), „Paskutinioji užkarda“ (2009 m.), „Namų pavyzdinis turinys“ (2010 m.), „Kol papartis žydi“ (2012 ,.), „Departamentas“ (2013 m.) ir kt.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Marija Kulikova

**Marija Kulikova** (g. 1977 m. rugpjūčio 4 d. Maskvoje) – Rusijos aktorė.

## Vaidmenys
1998 m. baigė Aukštąją teatro mokyklą, pavadintą B. V. Ščukino vardu (E. V. Knyazevo kursas). 

1998–2011 m. dirbo aktore Maskvos akademiniame satyros teatre.

2003 m. vasarį kartu su vyru Denisu Matrosovu dalyvavo unikaliame garsaus vokiečių dirigento Gerdo Albrechto projekte. Tai koncertinė „Eugenijaus Onegino“ versija su Sergejaus Prokofjevo muzika, kurią kompozitorius parašė 1936 metais Aleksandro Tairovo pjesei.

Vaidino filmuose ir serialuose. Baigusi studijas, atliko nedidelį Lenos Rogozinos vaidmenį seriale „Rakto posūkis“. 1999 m. vaidino Jegoro Konchalovskio detektyviniame filme „Atsiskyrėlis“, o vėliau – Sergejaus Gazarovo ir Andrejaus Maliukovo vaidybiniame filme „Imperija užpulta“ – Sergejaus Snežkino ir Jevgenijaus Aksenovo detektyviniame seriale „Žudanti jėga 3“. Jaunąją aktorę pastebėjo Vladimiras Krasnopolskis ir Valerijus Uskovas, pasirinkę aktores pagrindiniam vaidmeniui melodramiškame seriale „Du likimai“. Šis serialas išgarsino aktorę. Kartu su vaidino ir jos vyras Denisas Matrosovas.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Australinis baobabas

**Australinis baobabas** (*Adansonia gregorii*) – Australijoje augantis dedešvinių šeimos medis, Vakarų Australijos ir Šiaurės teritorijos šiaurinių regionų endemikas.

Vienintelė Australijoje auganti baobabų rūšis. Paplitęs Vakarų Australijos Kimberlio regione ir Šiaurės teritorijos šiaurės vakaruose. Genetiškai artimas Afrikoje augančiam tikrajam baobabui. Gali augti žemumose iki 300 m virš jūros lygio, dažniausiai aptinkamas retmiškiuose ir uolėtose vietovėse, kartais ir musoniniuose atogrąžų miškuose.

## Savybės
Kaip ir kiti baobabai, australinis nesunkiai atpažįstamas iš apatinėje dalyje pastorinto kamieno, suteikiančio medžiui butelio išvaizdą. Užauga iki 5–15, dažniausiai iki 9–12 m aukščio, kamieno skersmuo siekia 5 m. Mediena minkšta, akyta, kaupianti vandenį. Sausuoju sezonu (Pietų pusrutulio žiemą) meta lapus, nuo lapkričio iki birželio augina naujus. Žydi gruodžio–gegužės mėnesiais.  Žiedai balti, iki 75 mm ilgio su 6 cm ilgio kotais, žydi vieną–dvi paras – atsiveria vakare, apdulkinami naktį. Vaisiai rutuliški arba elipsoidiški, storasieniai, 10 x 4 cm ir didesnio dydžio. Sėklos inksto formos, 10–11 x 8 mm dydžio, apsuptos miltingo, rūgštaus, valgomo minkštimo.

Auga lėtai; gyvena daugiau nei tūkstantį metų, kai kurių medžių amžius vertinamas arti 2 tūkstančių.

## Panaudojimas
Australijos aborigenai iš šaknų pluoštų veja virves, vaisiaus minkštimą ir sėklas naudoja maistui. Vaisiai dažnai išgraviruojami ar dekoruojami ir parduodami turistams. Valgomi ir jauni baobabų lapai bei jaunų medelių šaknys.

## Galerija

00 2016 Great Northern Highway (Western Australia) - Giant Boab Tree (ein riesiger Baum).jpg|Didelis baobabas pakelėje tarp Derbio ir Ficroi Krosingo
BoabBFTA3839558412 653db64553 o.jpg|Baobabo žievėje išskaptuoti užrašai išlieka ilgą laiką – daugiau kaip šimtą metų.
Adansonia gregorii 1zz.jpg|Medžio šakelė


## Šaltiniai
Jekaterina Molochovskaja

**Jekaterina Molochovskaja** (g. 1985 m. spalio 28 d. Polocke) – Baltarusijos ir Rusijos aktorė.

## Vaidmenys
2009 m. baigė Ščepkino vardo Aukštąją teatro mokyklą. Diplominiai darbai: Miledi – „Trys muškietininkai“; Lidija – „Barbarai“. 

Nuo 2006 m. vaidino kine, o debiutavo filme „Skiepai“ (Vakcina), kuriame įkūnijo Katios heroję. Vėliau filmavosi projektuose „Žiedas su turkiu“ (Sofija jaunystėje), „Viena šeima“ (Nika Vološina), „Lūšis“ (Inga), „Univeras. Naujasis benrabutis" (Varvara, rektoriaus dukra), „Jauninomo rinktinė“, „Tamsioji sielos pusė“ (Maša Ladynina), „Persikėlimas“ (Sabina Saburova), „Rudens meilės melodija“ (Larisa Agejeva), „Einšteinas. Meilės teorija“ (Katherine Oppenheimer) ir kt.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Lukerja Iljašenko

**Lukerja Iljašenko** (g. 1989 m. birželio 9 d. Kuibyševe) – Rusijos aktorė. Labiausiai žinoma dėl vaidmenų filmuose „Užtemimas“ (2019 m.), „Šokis su mirtimi“ (2017 m.) ir „Laiminga pabaiga“ (2021 m.).

## Vaidmenys
1996 m. su mama persikėlė į Maskvą, kur įstojo į Irinos Tichomirovos baleto mokyklą. 2005 metais mergina užėmė pirmąją vietą Rusijos step dance čempionate „Auksinis kulnas“. Baigusi baleto mokyklą, buvo priimta į Renesanso baleto trupę. Vaidino įvairiuose pastatymuose: „Gulbių ežeras“, „Rasputinas“, „Miegančioji gražuolė“ ir kt. Nepaisant perspektyvų, šokėja turėjo palikti baletą dėl traumos.

Ieškodama savęs, Lukerja išbandė jėgas įvairiose srityse: dalyvavo miuzikluose „Muzikos garsai“, „Gražuolė ir pabaisa“, kurį laiką dirbo Vladimiro Vinokuro parodijos teatro baleto trupėje, išbandė modelio karjerą. Netrukus tapo viena iš muzikinės grupės „Špilki“ solisčių, galiausiai, buvo pakviesta į kiną.

2011 m. debiutavo televizijos seriale „Barvicha“, atlikdama epizodinį vaidmenį. Nuo 2013 m. aktorės karjera pradėjo įsibėgėti: buvo pakviesta filmuotis postapokaliptiname seriale „Išgyventi po“. Nors aktorė vaidino epizodinį vaidmenį projekte, TNT prodiuseriai ją pastebėjo ir pasiūlė Likos vaidmenį seriale „Studio 17“. Vėliau aktorė pasirodė projektuose „Zemskij daktaras. Sugrįžk“, „Apgauk, jei myli“, „Penktoji gvardija“, „Jaunimo rinktinė“.

2014 m. Lukerjos karjeroje įvyko tikras lūžis. Pakviesta filmuotis seriale „Saldus gyvenimas“, kuriame atliko Sašos draugės ir Vadimo meilužės Leros vaidmenį. Scenarijuje dažnai buvo įtrauktos sekso scenos, tačiau Lukerja tai traktavo supratingai ir profesionaliai: „Kinas yra meno forma. Aš ne tik nusirengiu kadre, kad parodyčiau savo žavesį. Tai dramatiška“. Pats televizijos projektas sulaukė gerų kritikų atsiliepimų ir buvo atnaujintas dar dviem sezonams. Po paskutinės dalies išleidimo Iljašenko tapo populiari ir žinoma.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Darja Melnikova

**Darja Melnikova** (g. 1992 m. vasario 9 d. Omske) – Rusijos aktorė. Išgarsėjo dėl vaidmenų seriale „Tėčio dukros“ ir filme „Plieninis drugelis“.

## Vaidmenys
2007 m. debiutavo kine, atlikdama pagrindinį vaidmenę filme „Pelenė 4 × 4“. Kino režisierius Jurijus Morozovas ir aktorė Oksana Stašenko pastebėjo Darją Melnikovą vizualiųjų menų festivalyje vaikų stovykloje „Orlionokas“, kur ji šoko su choreografiniu ansambliu. 2007–2013 m. filmavosi televizijos seriale „Tėtuko dukrytės“, kuris atnešė didžiulį populiarumą. 

2013 m. Daria baigė M. S. Ščepkino aukštąją teatro mokyklą (Vladimiro Beilio ir Vitalijaus Ivanovo kursas). 

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Viktorija Romanenko

**Viktorija Romanenko** (g. 1988 m. liepos 8 d. Maskvoje) – Rusijos aktorė.

## Vaidmenys
2008 m. baigė Ščepkino vardo Aukštąją teatro mokyklą.

Nuo 2007 m. vaidina kine, o debiutavo dramoje „Namas ant krantinės“, kurioje įkūnijo Sonią. 2009 m. buvo išleistas filmas „Pop“, kuriame vaidino Mašą. Dar labiau atpažįstama tapo po pagrindinio vaidmens (Sašenka) istorinėje karinėje dramoje „Atpirkimas“, kurią pagal Friedricho Gorenšteino romaną nufilmavo režisierius Aleksandras Proškinas. žiūrovai aktorę išvydo draminiame seriale „Pasivaikščiojimas per kančias“, kurį režisavo Konstantinas Chudjakovas pagal to paties pavadinimo Aleksejaus Tolstojaus romaną, ir televizijos filme apie ambicingą jauną boksininką „Gynybos perspektyva“. 2018 m. įvyko premjera filmo apie Josifo Stalino dukters Svetlanos gyvenimą, kurioje Viktorija Romanenko atliko pagrindinį vaidmenį.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
BMW V

**BMW V** – XX a. trečiame dešimtmetyje Vokietijos įmonėje BMW (vok. *Bayerische Motoren Werke AG*) sukurtas aviacinis vienaielis 6 cilindrų vidaus degimo variklis.

## Konstrukcija ir gamyba
Varikliai BMW V buvo pradėti gaminti 1926 m. Tai buvo ankstesnio modelio BMW IV tęsinys. Konstrukciškai jį sudarė viena eile išdėstyti 6 cilindrai, turėję iš aliuminio lydinio (*elektron*) pagamintą bendrą galvutę. Lyginant su BMW IV, cilindro skersmuo padidėjo iki 165 mm, buvo pakeisti įsiurbimo ir išmetimo vožtuvai.

BMW V buvo eksperimentinis variklis, buvo pagaminti tik keli jo egzemplioriai. Sekančiais, 1927 m., jo pagrindu buvo pradėta gaminti variklių šeima (BMW Va 5.5, BMW Va 6 ir BMW Va 7.3) su 160 mm skersmens cilindru, dviems, o ne keturiais, kaip prototipe, vožtuvais cilindrui, maitinamas dviem *[[Berlyno karbiuratorių gamykla|Zenith]]* karbiuratoriais, suslėgto oro starteriu ir karteriu, pagamintu iš aliuminio lygdinio. Vėlesnėse versijose buvo montuojamas vibracijos slopintuvas .

Viešai variklis buvo pristatytas įvyko 1928 m. Paryžiaus aviasalone. Viso šios šeimos buvi gaminami trys variantai su skirtingais suspaudimo laipsniais. Variklis pagal licenciją taip pat buvo gaminamas Japonijoje.

## Naudojimas

* Albatros L 73
* Albatros L 75
* Albatros L 81 Elektra
* Arado SC II
* Fokker F.II
* Heinkel HD 22
* Heinkel HD 24
* Heinkel HD 42
* Rohrbach Ro VIII
* Neubaufahrzeug (tankas)

## Techniniai duomenys

## Literatūra

* (DE) Kyrill von Gersdorff, Kurt Grasmann: *Flugmotoren und Strahltriebwerke* (= *Die deutsche Luftfahrt.* Band 2). Bernard & Graefe Verlag, München 1981, ISBN 3-7637-5272-2 S.&nbsp;58/59.
* (DE) Lange, Bruno. *Typenhandbuch der deutschen Luftfahrttechnik* (= *Die deutsche Luftfahrt.* Band 9). Bernard & Graefe, Koblenz 1986, ISBN 3-7637-5284-6, p. 305.
* (EN) Pagé, Victor W. (1929). Modern Aviation Engines. New York City: Norman W. Henley. pp. 1513–1516. hdl:2027/mdp.39015023919429.
* (DE) Stützer, Helmut: *Die deutschen Militärflugzeuge 1919–1934*. E. S. Mittler & Sohn, Herford 1984, , S. 227/228

## Išnašos

## Nuorodos

* BMW V .// BMW Geschichte. BMW AG,(BMW Group archyvo dokumentai).
Ana Kaziučic

**Ana Kaziučic** (g. 1983 m. birželio d. Norilske) – baltarusių kilmės Baltarusijos ir Rusijos aktorė.

Labiausiai žinoma dėl vaidmenų „1944 m. rugpjūtyje“ (2001 m.), „Julytė“ (2009 m.) ir „Iš kur atsiranda vaikai?“ (2008 m.).

## Vaidmenys
2004 m. ji baigė B. V. Ščiukino vardo aukštosios teatro mokyklos vaidybos skyrių (kurso meno vadovas E. Kniazevas).

1998 m. debiutavo baltarusiškame filme „Nudegimas“, po dvejų metų pasirodė Jurijaus Morozo „Kamenskaja“. Filmavosi Michailo Ptašuko filme „1944 metų rugpjūtyje“, Viačeslavo Nikiforovo mini seriale „Bevardė aukštyje“ ir kituose sėkmės ir pripažinimo sulaukusiuose projektuose.

2005 m. suvaidino pirmąjį pagrindinį vaidmenį dramoje apie meilės kvadratą „Mes mirsime kartu“.

Vėliau aktorė vaidino labai aktyviai, filmavosi serialuose „Kapitono vaikai“, „Tavo pasaulis“, „O, mamyte! ..“, „Blogas kraujas“, „Džentelmenai bendražygiai“, „Pensilvanija“ ir kt.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Krutai 1918

**Krutai 1918** () – 2019 m. ukrainiečių karinis filmas, kurį režisavo Oleksijus Šaparevas. Filme pasakojama apie Krutų mūšį, kuriame nedidelis ukrainiečių karinis būrys, sudarytas daugiausia iš studentų, kovėsi su bolševikų kariuomene netoli Krutų geležinkelio stoties. 

Filmas sulaukė daugiausia neigiamų Ukrainos kino kritikų atsiliepimų. Kaip didžiausius filmo trūkumus kino kritikai įvardijo silpną siužetą ir nemažai rusofilinių elementų. 

## Vaidmenys

* Jevhenas Lamachas – *Andrijus Savickis*
* Oleksandras Piskunovas – *Valerikas*
* Maksimas Donecas – *Volodia*
* Oleksijus Tritenka – *Averkijus Hončarenka*
* Vitalijus Salijus – *Michailas Artiomjevičius Muravjovas*

## Nuorodos

* **. IMDB
* *[https://www.rottentomatoes.com/m/kruty_1918 Крути 1918]*. Rotten Tomatoes
* *[https://www.boxofficemojo.com/title/tt8009354/ Крути 1918]*. Box Office Mojo

## Išnašos
Ala Podčufarova

**Ala Podčufarova** (g. 1987 m. spalio 24 d. Maskvoje) – Rusijos aktorė. Išgarsėjo dėl vaidmenų „Apkvailinimas“ (2008 m.), „Seserys Koroliovos“ (2010 m.), „Idealus vyras“ (2014 m.).

## Vaidmenys
Pirmaisiais metais nepavyko įstoti į jokį teatro universitetą. Po metų jos bandymas buvo daugiau nei sėkmingas: pateko į tris mokymo įstaigas vienu metu: GITIS, Maskvos meno teatro mokyklą ir Ščiukino ATM. Pasirinko studijas Ščukino mokykloje, įstodama į G. P. Sazonovo kursą. 2009 m. baigė Ščiukino aukštąją teatro mokyklą. 

Būdama studentė debiutavo kine, atlikdama Nadeždos vaidmenį melodramoje „Mūsų nuodėmės“. Prieš baigdama institutą vaidino filme „Anekdotas“ (Ksenija Baburkina), draminiame seriale „Gyvenimas, kurio nebuvo“ (Tania), kriminaliniame seriale „Broliai detektyvai“ (Liina). Didžiausią sėkmę jaunajai aktorei atnešė piktadarės Vikės vaidmuo populiariame televizijos seriale „Rusvaplaukė“ (Ryža).

Kitame jaunimo seriale „Ranetki“ jos herojė Kira Misšina – ambicinga mergina, konfliktuojanti su mokytojais, mėgstanti muziką ir grafičius. 2010–2011 m. aktorė vaidino serialuose: Šerifas (Marija), „Volkovo valanda - 4“ (Nataša), „UGRO. Paprasti vaikinai-3“ (Nadia), „Keliautojai-2“ (Maša) ir kt.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Svetlana Antonova

**Svetlana Antonova** (g. 1979 m. gruodžio 10 d. Maskvoje) – Rusijos aktorė.

Išgarsėjo pasirodžius 2006 m. veiksmo filmui „Piranijos medžioklė“.

## Vaidmenys
2001 m. baigė B. V. Ščiukino vardo aukštosios teatro mokyklos vaidybos skyrių (kurso vadovas Jurijus Šlykovas).

2001–2011 m. – Maskvos akademinio satyros teatro aktorė.

2000 m. debiutavo kine, gavusi nedidelė vaidmenį melodramoje „Meilės žaidimas“. Vėliau atliko nemažai antraeilių ir epizodinių vaidmenų serialuose „FM ir vaikinai“, kriminalinėje dramoje „Piliečių vadas“, filmuose „Meilė ir kiti košmarai“, „Mamuka“, „Fenikso pelenai“ ir kt. Reikšmingas vaidmuo buvo melodramoje „Mano meilė“ (2005), kur ji vaidino Angelą. O kitais metais Svetlana atliko chemikės-biologės Olgos Chmelnitskajos rolę seriale „Piranijų medžioklė“ (2006). Po šių dviejų filmų tapo žiniasklaidos žmogumi. Pasirodė nuotykių filmas „Paklydusių narų įlanka“, serialas „Detektyvų agentūra Ivanas da Marja“, „Nemylimas“, „Permainos“, „Blogio gėlės“, veiksmo filmas „Montekristas“, serialas „Vera. Vilties. Likimas (2014). Pripažinimo susilaukė filmas „Svetimas“ bei projektas „Ne pora“, kuriame ji ir Antonas Makarskis vaidino įsimylėjusią porą.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Utašinajus

**Utašinajus** () – Japonijos miestas, esantis Hokaido saloje, Soračio subprefektūroje. 2022 m. mieste gyveno 2 791 žmonės. Tai mažiausias pagal gyventojų skaičių Japonijos miestas.

## Istorija
Anksčiau tai buvo klestintis anglių kasybos miestas, tačiau uždarius anglių kasyklas jo padėtis labai pablogėjo. Didžiausias gyventojų skaičius – 46 000 – buvo pasiektas 1948 m. ir nuo to laiko kasmet mažėjo.

Pastangos paversti Utašinajų iš anglies kasyklų miestelio į alpinę turistų lankomą vietą buvo nevienareikšmiškai sėkmingos. Į turistus orientuotoje miestelio strategijoje vyrauja šveicariška tematika, todėl daugelis naujų pastatų yra šveicariškų namelių stiliaus. Vietinis vidutinio dydžio slidinėjimo kalnas pritraukia nemažai vietinių gyventojų ir dažnai rengiamos slidinėjimo varžybos, o karštųjų versmių kurortas, pavadintas Tirolio vardu (pagal Austrijos žemę), yra žinomas visame Hokaide dėl savo vandens kokybės. Tačiau, nepaisant šių naujų projektų, Utašinajus ir toliau patiria gyventojų skaičiaus mažėjimą ir ekonominį sąstingį.

2007 m. uždaryta vietos vidurinė mokykla, todėl dabar mokiniai vidurinį išsilavinimą įgyja Sunagavoje, Akabiroje arba Takikavoje.

## Gyventojai

## Išnašos

## Nuorodos

* Oficiali svetainė
Aliona Spivak

**Aliona Spivak** dar žinoma kaip **Aliona Spivak-Byčkova** (g. 1986 m. lapkričio 3 d. Taškente) – Rusijos aktorė.

Aktorė išgarsėjo pasirodžius juostoms „Viešbutis Eleon“ (2016 m.), „Ateina pavasaris“ (2017 m.) ir populiariuose serialuose.

## Vaidmenys
Nuo 2011 m. pradėjo vaidinti filmuose, debiutavo Uzbekistano filme „Švinas“. Persikėlusi į Maskvą, filmuojasi serialuose, bei atliko nedidelius vaidmenis filmuose „Komanda Če“ (Violka), „Du tėvai ir du sūnūs“ (Liza), „Duok man šilumos“ (Ženia), „Orka“ (Liubovė Puškina), „Penktoji gvardija“ (Inga), „Begėdė“ (Inessa), „Žmogžudystės anatomija“ (Alina) ir kt.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Marjana Spivak

**Marjana Spivak** (; g. 1985 m. kovo 23 d. Maskvoje) – Rusijos aktorė, išgarsėjusi pasirodžius Andrejaus Zviagincevo juostai „Nemeilė“.

## Vaidmenys
2006 m. su pagyrimu baigė Maskvos meno teatro mokyklą, Igorio Zolotovickio ir Sergejaus Zemcovo kursą. Studijų metais vaidino edukaciniuose spektakliuose: „Hamletas“ – Gertrūda; „Bevardė žvaigždė“ – Mona; „Gegužės naktis arba nuskendusi moteris“ – Hanna; „Trys seserys“ – Nataša; „Neišsisiskirk su savo artimaisiais“ – Katia, Kozlova, Alferova.

2001 m. pradėjo vaidinti kine, atlikdama pagrindinį vaidmenį (Vasilisa) savo senelio Jevgenijaus Vasiljevo dramoje „Vargas ir nelaimė“ pagal Leonido Frolovo romaną „Ne tai esmė“. Vėliau buvo antriniai vaidmenys filmuose „Dvyniai“ (Valia Nikitina), „Beviltiška byla“ (Vera), „Alibi dviems“ (Violetta), „Protingas žmogus“ (Jekaterina Favorova), „Tautų tėvo sūnus“ (Kapitolina Vasiljeva) ir kt.

2016 m. suvaidino pagrindinį vaidmenį detektyvinėje istorijoje „Partneriai“. Įkūnijo pagrindinę heroję kapitonė Larisą Voitovič. Šiame detektyve dvi prisiekusios „draugės“ Larisa Voytovič ir Julija Sokolova (akt. Jekaterina Kuznecova), turi iš naujo išmokti pasitikėti viena kita.

Ryškiausiu pasiekimu tapo Ženios Slepcovos vaidmuo Andrejaus Zvyagincevo dramoje „Nemeilė“. Premjera įvyko 2017 m. gegužę Kanų kino festivalyje. Juostoje pasakojama dramatiška susituokusios poros, nusprendusios išsiskirti, istorija. Po eilinio tėvų kivirčo, berniukas nusprendė pabėgti ir dingo. Filmas buvo nominuotas „Oskarui“ (2017 m.) kaip geriausias filmas užsienio kalba ir gavo „Cezario“ apdovanojimą (2017 m.) už geriausią filmą užsienio kalba.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Karina Zvereva

**Karina Zvereva**, o iki 20 m. turėjo kitą vardą **Marina** (g. 1977 m. birželio 2 d., Leningarde) – Rusijos aktorė, solistė, šokėja, modelis, prodiuserė, įvairių renginių vedėja, humoristė.

## Biografija
Zverevos artistiškumą ir humoro jausmą įvertino Regina Dubovickaja ir pradėjo kviesti ją į „Pilnus namus“ su soliniais numeriais. Laikui bėgant buvo kviečiama pasirodyti kitose populiariose humoristinėse programose, koncertavo jungtiniuose garsiausių šalies komikų koncertuose.

Zvereva debiutavo kine 2007 m. su nedideliu vaidmeniu seriale „Kruvinoji Marija“. Debiutas buvo sėkmingas, o humoro jausmą turinti aktorė susilaukė teigiamų atsiliepimų ir buvo pastebėta komedijų kūrėjų. Filmavosi hitais tapusiose juostose „Metodas“, „Fizrukas“, „Viešbutis Eleonas“ ir „Policija iš Rubliovkos“. Dalyvavo popiuliarių serialų filmavimuose: 2019 m. pakviesta į Poliarnas, o 2021 m. į antrąją šio projekto dalį.

## Šaltiniai

## Nuorodos
* IMDB profilis
* kino-teatr.ru
* kinopoisk.ru
Auksinis trikampis (matematika)

**Auksinis trikampis** – lygiašonis trikampis, kurio vienos iš lygių kraštinių ilgio santykis su pagrindo kraštinės ilgiu lygus skaičiui \varphi (aukso pjūviui).

: {a\over b} = \varphi = {1+\sqrt5\over2} \approx 1.618~034~.

## Kampai

* Viršūnės kampas yra lygus:

:: \theta = 2\arcsin{b\over2a} = 2\arcsin{1\over2\varphi} = 2\arcsin{{\sqrt5-1}\over4} = {\pi\over5}~\text{rad} = 36^\circ.

: Taigi auksinis trikampis taip pat yra ir smailusis trikampis.

* Kadangi trikampio kampų suma lygi \pi rad, kiekvienas kampas prie pagrindo yra lygus:

:: \beta = \over2}~\text{rad} = {2\pi\over5}~\text{rad} = 72^\circ.
: **Pastaba**:
:: \beta = \arccos\left(\frac{\sqrt{5}-1}{4}\right)\,\text{rad} = {2\pi\over5}~\text{rad} = 72^\circ.

* Auksinis trikampis yra vienintelis trikampis, kurio trijų kampų santykis yra 1&nbsp;:&nbsp;2&nbsp;:&nbsp;2 (36°, 72°, 72°).

## Išklotinės
* Auksinis trikampis ir du auksiniai gnomonai (plokštumos figūra, sukurta pašalinus iš didesnio lygiagretainio kampo lygiagretainį, panašų į pirmąjį) iškloja taisyklingąjį penkiakampį.

## Šaltiniai

## Nuorodos
*
Nastasja Samburskaja

**Nastasja Samburskaja**, o anksčiau turėjo kitą vardą **Anastasija Terechova** (g. 1987 m. kovo 1 d., Leningardo srityje) – Rusijos aktorė, solistė, modelis, prodiuserė, įvairių renginių vedėja.

Labiausiai žinoma dėl vaidmenų seriale „Univeras“, filmuose „Vyrai prieš moteris“ (2015 m.), „Vyrai prieš moteris: Atostogos Kryme“ (2018 m.)

## Biografija
2003 m. baigė RATI-GITIS, (kurso vadovas – S. B. Prochanovas). Vėliau pateko į „Mėnulio“ teatro trupę.

Pirmuosius vaidmenis kine gavo būdama teatro akademijos studentė, filmavosi epizodiniuose vaidmenyse.

2010 m. pateko į serialą „Univeras. Naujasis bendrabutis. Įkūnijo Kristinos heroję, kuri išsiskyrė neapykanta vyrams. Šešis metus filmavosi seriale, tačiau 2016 m. pasitraukė iš projekto.

2016 m. įvyko kelios premjeros: „Penktadienis“, „Atlaikyk smūgį, mažyte!“ ir „Apsėdimas“.

2021 m. grįžo į serialo „Univeasr“ tęsinį, pavadintą „Po dešimties metų“.

## Šaltiniai

## Nuorodos
* IMDB profilis
* kino-teatr.ru
* kinopoisk.ru
Liubovė Zaiceva

**Liubovė Zaiceva** (g. 1982 m. gegužės 6 d. Jaroslavlio srityje) – Rusijos aktorė.

Aktorė išgarsėjo pasirodžius juostoms „Asmeninis numeris“, „Keturi taksi vairuotojai ir šuo“, „Dešimt žiemų“.

## Vaidmenys
Baigė B. V. Ščiukino vardo aukštosios teatro mokyklos vaidybos skyrių (kurso meno vadovas V. Selezniovas).

Filme debiutavo būdama 11 metų (1993 m.), vaidindama moksleivę filme „Vitka Šušera ir automobilis“. Kitą kartą filmavosi 2003 m., kai suvaidinusi kelis epizodinius vaidmenis. Pirmasis reikšmingas darbas buvo komedijoje „Keturi taksi vairuotojai ir šuo“, kur ji atliko buvusios lenktyninio automobilio vairuotojos Tanios Žičkinos vaidmenį.

## Šaltiniai

## Nuorodos
* IMDb profilis
* kino-teatr.ru
* kinopoisk.ru
Latvelių valsčius

**Latvelių valsčius** () – buvęs administracinis-teritorinis vienetas dabartinės šiaurės Lietuvos teritorijoje. Centras – Latveliai.

## Istorija

Valsčius trumpai gyvavo XIX a. 7-ajame dešimtmetyje Kauno gubernijoje.

## Šaltiniai
Herono formulė

**Herono formulė** – formulė išreiškianti trikampio plotą *S* trimis kraštinėmis *a*, *b* ir *c*. Formulę aprašė antikos matematikas Heronas Aleksandrietis veikale *Metrika* (1 a.).

## Formulės apibrėžimas
Herono formulėje naudojami 3 trikampių kraštinių ilgiai a, b, c ir trikampio pusperimetris (lygus pusei trikampio perimetro), kurio formulė:

: p \, = \, \frac{a+b+c}{2}

trikampio ploto formulė:

: S = \sqrt{p \cdot (p - a) \cdot (p - b) \cdot (p - c)}

## Šaltiniai

## Nuorodos
*
Ugnies kamuolys (filmas)

**Ugnies kamuolys** () – 1950 m. JAV filmas, drama. Režisierius – Tay Garnett, scenarijaus autoriai – Horace McCoy ir Tay Garnett, prodiuseris – Bert E. Friedlob. Pagrindinius vaidmenis atliko Mickey Rooney, Pat O'Brien ir Beverly Tyler. Nedidelį vaidmenį suvaidino Marilyn Monroe.

## Siužetas
Džonis Kasaras (*Johnny Casar*), niūrus ir piktas jaunuolis, gyvena katalikų našlaičių namuose, kuriems vadovauja malonus kunigas. Vieną naktį Džonis pabėga ir įsidarbina indų plovėju. Kartą popietę jis dalyvauja riedučių lenktynėse ir patraukia riedutininkės Merės Ryvs (*Mary Reeves*) dėmesį. Treniruodamasis Džonis tampa pasaulinio lygio riedutininku, kurio talentą pranoksta tik jo pasipūtimas. Darydamas karjerą jis virsta mergininku ir šaipūnu, tačiau galiausiai sunkiai suserga. 

## Aktoriai
* Mickey Rooney – Johnny Casar
* Pat O’Brien – tėvas O’Hara
* Beverly Tyler – Mary Reeves
* James Brown – Allen
* Ralph Dumke – Bruno Crystal
* Milburn Stone – Jeff Davis
* Bert Begley – Shilling
* Marilyn Monroe – Polly
* Sam Flint – dr. Barton
* Glen Corbett – Mack Miller
* John Hedloe – Ullman

## Žiūrovų vertinimas
Vertinimų apibendrinimo svetainėje „Rotten Tomatoes“ žiūrovai (mažiau kaip 50 balsų) filmui suteikė tik 17% reitingą.

## Nuorodos
* Marilyn Monroe filme „Ugnies kamuolys“ („YouTube“ kanalas, anglų k.)

## Išnašos
Anaheimo meteoritas

**Anaheimo meteoritas** – geležinis meteoritas, aptiktas 1916 m. Kanadoje, ~10 km į šiaurę nuo Anaheimo. Tai vidutinis oktahedritas (IAB-sLL).

Meteoritą lauke gabendamas šieną aptiko fermeris William Huiras. Anaheimo meteoritas siejamas su ugnies kamuoliu, stebėtu 1914 m.

Meteorito fragmento matmenys 30 × 15 cm, jis saugomas Otavoje, Kanados meteoritų kolekcijoje. Pusmėnulio pavidalo fragmentas nusėtas įdubomis (būdingas geležinių meteoritų bruožas).

## Išnašos
Pusiaukraštinė

**Pusiaukraštinė** (dar vadinama **mediana**) – trikampio atkarpa, jungianti trikampio viršūnę su priešingos kraštinės vidurio tašku. Ji padalija trikampį į dvi vienodo ploto dalis.

Trikampio pusiaukraštinės kertasi viename taške vadinamu trikampio *svorio centru* arba *sunkio centru*. Šis taškas padalija pusiaukraštines santykiu 2:1, pradedant nuo viršūnės.

Trumpiausia pusiaukraštinė atitinka ilgiausią trikampio kraštinę.

Lygiašonio trikampio pusiaukraštinė, nubrėžta į pagrindą, sutampa su pusiaukampine ir aukštine.

## Taip pat skaitykite
* Aukštinė
* Pusiaukampinė

## Šaltiniai

## Nuorodos
*